|  |  |
| --- | --- |
|  | IVAKOP d.o.o. |

 Poštovani korisnici,

Od 01.10.2025. na reciklažnim dvorištima u Gradu Ivanić-Gradu (naselje Tarno), Općini Kloštar Ivanić i Općini Križ privremeno se obustavlja zaprimanje određenih vrsta električnog i elektroničkog (EE) otpada. Radi se prvenstveno o malim kućanskim aparatima i elektroničkoj opremi poput mobitela, tableta, prijenosnih računala, televizora, električnih alata, igraćih konzola te audio i video uređaja. Do obustave dolazi zbog činjenice da Fond za zaštitu okoliša i energetsku učinkovitost trenutno nema ugovor s ovlaštenim sakupljačem za navedene kategorije otpada.

Sukladno zakonskim propisima, pružatelji javne usluge ne smiju samostalno skladištiti niti obrađivati ovaj otpad. Budući da su iscrpljene sve mogućnosti za njegovo uredno zaprimanje, prisiljeni smo privremeno zaustaviti uslugu do daljnjega.

Građane molimo za razumijevanje i strpljenje, a Fond za zaštitu okoliša i energetsku učinkovitost pozivamo da u što kraćem roku osigura nastavak redovitog prikupljanja.

**Popis kategorija EE otpada na koje se odnosi obustava:**

* Mali kućanski aparati (usisavači, mikrovalne pećnice, tosteri, glačala, kuhala za vodu, aparati za kavu i sl.)
* Informatička i telekomunikacijska oprema (stolna i prijenosna računala, pisači, mobiteli, tableti, telefoni, mrežna oprema)
* Potrošačka elektronika (televizori, radio uređaji, glazbene linije, video i DVD uređaji, fotoaparati, kamere)
* Rasvjetna oprema (fluorescentne cijevi, kompaktne fluorescentne žarulje, LED svjetiljke, svjetla koja sadrže živu)
* Električni i elektronički alati (bušilice, pile, šivaće mašine, kosilice)
* Električne igračke, oprema za slobodno vrijeme i sport (igraće konzole, električni vlakovi, sprave za vježbanje s elektronikom)

**Napomena:** Veliki kućanski aparati i bijela tehnika (hladnjaci, zamrzivači, štednjaci, perilice, sušilice i klima uređaji) i dalje se uredno zaprimaju na reciklažnim dvorištima.